CELEX: 62017CA0595
Language: et
Date: 2018-10-24 00:00:00
Title: Kohtuasi C-595/17: Euroopa Kohtu (kolmas koda) 24. oktoobri 2018. aasta otsus (Cour de cassation’i eelotsusetaotlus – Prantsusmaa) – Apple Sales International, Apple Inc., Apple retail France EURL versus MJA, eBizcuss.com-i pankrotihaldur (Eelotsusetaotlus – Vabadusel, turvalisusel ja õigusel rajanev ala – Kohtualluvus tsiviil- ja kaubandusasjades – Määrus (EÜ) nr 44/2001 – Artikkel 23 – Kohtualluvusklausel edasimüügilepingus – Edasimüüja esitatud kahju hüvitamise hagi, mille kohaselt on tarnija rikkunud ELTL artiklit 102)

7.1.2019   
            
            
               ET
            
            
               Euroopa Liidu Teataja
            
            
               C 4/9
            
         
      Euroopa Kohtu (kolmas koda) 24. oktoobri 2018. aasta otsus (Cour de cassation’i eelotsusetaotlus – Prantsusmaa) – Apple Sales International, Apple Inc., Apple retail France EURL versus MJA, eBizcuss.com-i pankrotihaldur
      (Kohtuasi C-595/17) (1)
      
      (Eelotsusetaotlus - Vabadusel, turvalisusel ja õigusel rajanev ala - Kohtualluvus tsiviil- ja kaubandusasjades - Määrus (EÜ) nr 44/2001 - Artikkel 23 - Kohtualluvusklausel edasimüügilepingus - Edasimüüja esitatud kahju hüvitamise hagi, mille kohaselt on tarnija rikkunud ELTL artiklit 102)
      (2019/C 4/12)
      Kohtumenetluse keel: prantsuse
      
         Eelotsusetaotluse esitanud kohus
      
      Cour de cassation
      
         Põhikohtuasja pooled
      
      
         Kaebuse esitajad: Apple Sales International, Apple Inc., Apple retail France EURL
      
         Vastustaja: MJA, eBizcuss.com-i pankrotihaldur
      
         Resolutsioon
      
      
                  1.
               
               
                  Nõukogu 22. detsembri 2000. aasta määruse (EÜ) nr 44/2001 kohtualluvuse ja kohtuotsuste täitmise kohta tsiviil- ja kaubandusasjades artiklit 23 tuleb tõlgendada nii, et kahju hüvitamise hagi suhtes, mille turustaja on ELTL artikli 102 alusel oma tarnija vastu esitanud, ei ole poolte vahel sõlmitud lepingus sisalduva kohtualluvusklausli kohaldamine välistatud ainult seetõttu, et selles klauslis ei ole sõnaselgelt viidatud vaidlustele konkurentsiõiguse rikkumisest tuleneva vastutuse üle.
               
            
                  2.
               
               
                  Määruse nr 44/2001 artiklit 23 tuleb tõlgendada nii, et kahju hüvitamise hagi puhul, mille turustaja on ELTL artikli 102 alusel oma tarnija vastu esitanud, ei sõltu kohtualluvusklausli kohaldamine sellest, kas liikmesriigi või Euroopa konkurentsiasutus on eelnevalt tuvastanud konkurentsiõiguse rikkumise.
               
            
         (1)  ELT C 437, 18.12.2017.